《闻江建霞京卿卒于苏州感赋二首 其一》
清代·郑孝胥

西北空忧倚盖倾，伤心诸子共时名。先登已作行间气，定论终推牖下荣。

著述蚤成酬短景，风流顿尽薄馀生。兰膏煎后天年夭，一叹吾徒意未平。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。